มานุแอล วาลส์

มานุแอล วาลส์ (; เกิด มานุแอล การ์ล็อส วาลส์ กาลแฟตี () ในวันที่ 13 สิงหาคม ค.ศ. 1962 ที่บาร์เซโลนา ประเทศสเปน) เป็นนักการเมืองชาวฝรั่งเศสและสเปน ดำรงตำแหน่งนายกรัฐมนตรีฝรั่งเศสระหว่างวันที่ 31 มีนาคม ค.ศ. 2014 ถึงวันที่ 6 ธันวาคม ค.ศ. 2016

วาลส์เป็นสมาชิกสังกัดพรรคสังคมนิยมตั้งแต่ ค.ศ. 1980 ได้รับแต่งตั้งเป็นนายกเทศมนตรีเมืองเอวรีใน ค.ศ. 2001 ในปีต่อมาเขาได้รับเลือกตั้งเป็นสมาชิกสมัชชาแห่งชาติประจำเขตที่ 1 ของจังหวัดเอซอน

กระทั้งค.ศ. 2012 วาลส์ได้รับแต่งตั้งเป็นรัฐมนตรีว่าการกระทรวงมหาดไทยภายใต้การนำของฌ็อง-มาร์ก เอโร ต่อมาในค.ศ. 2014 เขาได้รับการแต่งตั้งจากประธานาธิบดีฟร็องซัว ออล็องด์ให้ดำรงตำแหน่งนายกรัฐมนตรีต่อจากฌ็อง-มาร์ก เอโรซึ่งประกาศลาออกจากตำแหน่งก่อนหน้านั้นหนึ่งวันอันสืบเนื่องมาจากการพ่ายแพ้ครั้งใหญ่ของพรรคสังคมนิยมในการเลือกตั้งสมาชิกสภาเทศบาลฝรั่งเศสของปีเดียวกัน

ในค.ศ. 2016 วาลส์ประกาศลาออกเพื่อลงเป็นผู้สมัครรับเลือกตั้งเป็นตัวแทนของพรรคสังคมนิยมในการเลือกตั้งประธานาธิบดีฝรั่งเศสของปีต่อมาแต่พ่ายแพ้ให้กับเบอนัว อามง อดีตรัฐมนตรีภายใต้การนำของตนเองและของฌ็อง-มาร์ก เอโรเช่นเดียวกัน ทำให้วาลส์ไปสนับสนุนแอมานุแอล มาครง อดีตรัฐมนตรีว่าการกระทรวงเศรษฐกิจ อุตสาหกรรมและกิจการดิจิทัลแทน ทั้งทั้งที่กล่าวว่าจะสนับสนุนผู้สมัครจากพรรคสังคมนิยมก็ตาม

ต่อมาได้รับเลือกตั้งเป็นสมาชิกสมัชชาแห่งชาติอีกครั้งซึ่งทำให้เขาลาออกจากสมาชิกภาพพรรคสังคมนิยมและเข้าร่วมพรรคลาเรปูว์บลีก็องมาร์ชในค.ศ. 2018 แม้ว่าจะไม่ได้เป็นสมาชิกอย่างเป็นทางการก็ตาม กระทั้งเดือนตุลาคม ค.ศ. 2018 ได้ประกาศลาออกจากการเป็นสมาชิกสมัชชาแห่งชาติเพื่อไปลงสมัครรับเลือกตั้งเป็นนายกเทศมนตรีบาร์เซโลนาแต่กลับไม่ได้รับเลือกตั้งเป็นนายกเทศมนตรีแต่เป็นสมาชิกของสภาเทศบาลแทนเนื่องจากได้รับอันดับที่ 4

วาลส์กลับมาในการเมืองฝรั่งเศสเพื่อการเลือกตั้งสมาชิกสมัชชาแห่งชาติของค.ศ. 2022 ซึ่งลงสมัครในสังกัดเรอแนซ็องส์ในเขตที่ 5 ของเขตชาวฝรั่งเศสที่อาศัยอยู่นอกประเทศฝรั่งเศส แต่กลับไม่ได้รับเลือกตั้งเนื่องจากรับอันดับที่ 3

 อ้างอิง 

หมวดหมู่:นายกรัฐมนตรีฝรั่งเศส
หมวดหมู่:บุคคลจากบาร์เซโลนา
หมวดหมู่:ชาวฝรั่งเศสเชื้อสายกาตาลา
หมวดหมู่:ชาวฝรั่งเศสเชื้อสายสวิส